Leirvik

**Leirvik** er et tettsted og administrasjonssenter i Stord kommune i Vestland. Leirvik fungerer også som sentrum av byen Stord. Tettstedet har  innbyggere per 1. januar . Leirvik ligger på sørøstkysten av øya Stord og er regionssenter i Sunnhordland. Selve Leirvik sentrum er lokalisert i en vik og har historisk sett vært en naturlig havn i munningen av Hardangerfjorden med sentral plassering til skipsleien langs Vestlandskysten. I nyere tid har Leirvik tettsted vokst seg større langt utover sentrumskjernen og strekker seg nå fra det tidligere selvstendige tettsteded Valvatna i sør til Rommetveit i nord, en distanse på over 8 kilometer. Det meste av bebyggelsen ligger langs fjorden, noe som er gjør at tettstedet er langt og tynt i utstrekning.

Stord kommunestyre vedtok bystatus i 1997. Siden tettstedet Leirvik på den tiden ikke hadde høyt nok innbyggertall til å i seg selv få bystatus, ble det bestemt at hele kommunen skulle få bystatus, mens Leirvik skulle være sentrum i bykommunen. Hvorvidt byen skulle hete Leirvik eller Stord, har senere vært tema for diskusjoner, men ingen endring har blitt gjort.

## Offentlige tjenester og utdanning
Leirvik har som administrasjonssenter i Stord kommune flere viktige offentlige tjenester. Stord rådhus befinner seg her, det samme gjør flere regionale tjenester som Nav, Sunnhordland tingrett og Stord trafikkstasjon. Det regionale sykehuset Stord Sjukehus ligger like nord for Leirvik sentrum. Stord lensmannskontor og Stord Brann og Redning ligger også i Leirvik

Leirvik har 5 barneskoler (1. – 7. klasse) og 2 ungdomsskoler (9. – 10. klasse).

Stord videregående skole har tre avdelinger med 737 elver totalt i 2018.

Stord folkehøgskule befinner seg sentralt i Leirvik sentrum.

Høgskulen på Vestlandet har en avdeling i Leirvik. Campusen ligger på Rommetveit og har historie tilbake til etableringen av Stord Seminarium i 1839.

## Næringsliv
Leirvik har i nyere tid i hovedsak blitt bygd på industri, fra båtbygging til oljeindustri. De to største bedriftene i Leirvik for øyeblikket, Aker Solutions Stord og Leirvik AS, er begge historisk sett båtbyggerier som har gått over til oljeindustri. De to bedriftene har til sammen over  fast ansatte.

Wärtsilä Norway AS er en annen stor bedrift og har kontor på Heiane i Leirvik, der de også har testsenter for testing av ny teknologi.

NCE Maritime CleanTech, en nasjonal næringsklynge for forsking på rene maritime løsninger, har hovedkontor på Heiane.

## Samferdsel
### Kollektivtransport
Leirvik er et gammelt trafikknutepunkt. Her passerer kystbussen som knytter byen til Stavanger, Haugesund og Bergen, og det går hurtigbåter østover mot Kvinnherad, Skånevik og Ølen, og nordover mot Bergen. Leirvik har også et bredt rutenett av busser til nabokommunene og internt i Leirvik. Hovedterminalen for både lokal og regional busstransport er Leirvik terminal sentralt ved havnen i Leirvik sentrum. Leirvik hurtigbåtterminal ligger ca. 50 meter unna.

Stord lufthavn, Sørstokken ligger ca. 12 kilometer vest for Leirvik og har daglige avganger til Oslo, samt periodevis chartertrafikk til både inn- og utland.

### Veinett
Europavei 39 (E39) går delvis gjennom utkantene av Leirvik på veg over øyen Stord, der den binder Leirvik til byene Bergen og Stavanger.

Fylkesvei 544 går gjennom sentrum, der den møter E39 i begge ender. Fylkesvei 5050 går fra Leirvik sentrum nordover til den møter E39 ved Førland nord for Rommetveit. Fylkesvei 545 binder Leirvik sammen med tettstedet Sagvåg.

## Kultur
### Museer
* Sunnhordland museum
* Stord Maritime museum

### Kulturminner
Leirvik har flere kulturminner, og flere vernede bygninger.
* Høgskulen på Vestlandet campus Stord
* Sunnhordlandstunet, Ådlandsstova
* Hystadmarkjo gravfelt
* Leirvik fengsel
* Stord tingrett, sorenskrivergård

### Teater og kino
Stord kulturhus ligger i Leirvik sentrum og har en teatersal med kino, samt en mindre dedikert kinosal.

### Idrett
Leirvik har flere sportskompleks der de to største er Vikahaugane idrettspark og Prestegardskogen idrettspark. De største klubbene er Stord IL, som har lag for alle aldre i flere forskjellige idretter, og Trott IL som er en ren fotballklubb. Stord IL er historisk sett det største fotballaget i Leirvik og har hjemmebane på Stord Stadion. Leirvik har ellers et rikt utvalg av klubber i et stort utvalg av idretter.

### Friluftsområder
Det er flere friluftsområder og parker i og rundt Leirvik. Hystadmarkjo er et naturreservat med flere kulturminner, badestrender og turløype. Vidstenparken er byparken i Leirvik sentrum og ligger rett ved Sunnhordlandstunet. Landåsen er et populært turområde med flere badevann og opplyste grusveier. Rett sør for Leirvik sentrum finner en Sponavikjo badestrand. Ådlandsvatnet nord for sentrum tilbyr turmuligheter med opplyst grusvei rundt hele vannet, samt sandstrand og flere badeplasser.

### Media
*[[Sunnhordland (avis)|Sunnhordland]]* og *Stord24* er begge aviser med hovedkontor i Leirvik. NRK har også lokalkontor her.

## Galleri


Stord kirke.jpg|Stord kirke ligger litt utenfor sentrum av byen.
Arial photo - Kvaerner at Stord (6995304142).jpg|Kværner Stord på øya Stord 2011, med Leirvik bak til venstre. 
Catamaran ‘Tidebris’ - Leirvik, Norway.jpg|Katamaranen «Tidebris» på vei inn til Leirvik havn.
Main entrance of Stord town hall (rådhus) in Leirvik, Norway. "Kommunebenken", radio mast tower (antennetårn radiolinjetårn).jpg|Rådhuset for Stord kommune ligger i Leirvik sentrum
Torgbakken, Leirvik, Stord, Norway. Parked cars, radio tower. 2018-03-10.jpg|Torgbakken i Leirvik sentum 
Sunnhordland Tingrett (district court) in Vidsteensvegen, Leirvik, Stord, Norway 2018-03-13.jpg|Sunnhordland tingrett i Vidsteensvegen



Leirvik panorma from Stord Hotel.jpg|Panorama over Leirvik tatt fra Stord Hotel
Distorted (compressed) panorama of Leirvik, Stord, Norway, seen from Grand Hotell. Stord town hall, bus station, Esso petrol station, Heimebaserte tenester, Vikabrekko (fylkesveg 544) etc. 2018-03-09.jpg|Vikabrekko (Fylkesvei 544) sett fra Grand hotell, med rådhuset, busstasjonen med mer.
Leirvik, Stord Island, Norway. Hagerupshuset, Sunn Bok, Industriarbeidarmonumentet (Trygve Barstad 1999), Borggarden, town hall (rådhus), parked cars, town square, radio mast tower (antennetårn), etc. Compressed, distorted panorama.jpg|Hagerupshuset kafé, Sunn Bok, «Industriarbeidarmonumentet» av Trygve Barstad 1999, Stord rådhus m.m.
Distorted (compressed) panorama of Leirvik, Stord, Norway. Roundabout by harbour, Osen, Torgbakken, Nattrutekaien, Matkroken, Samson på Kaien, etc. 2018-03-06 b.jpg|Rundkjøring ved Leirvik havn  med gatene Osen, Torgbakken og Nattrutekaien.
Stord harbour (hamn), Leirvik, Norway. Torgbakken, Nattrutekaien, "Tranen" catamaran ferry, Brygga Sushi bar, Samson på kaien, Evjo, etc. Compressed, distorted panorama 2018-03-10.jpg|Stord hamn i Leirvik med blant annet «Tranen» katamaranferge ved Nattrutekaien og serveringsteder på terminalkaia.
Fengselet ("The Prison") and restaurant, Jens Hystadvegen, Leirvik, Stord, Norway. Frelsesarmeen, Skrivarvegen. Distorted, compressed panorama 2018-03-13.jpg|Leirvik fengsel i Jens Hystadvegen, med blant annet Skrivarvegen foran, Frelsesarmeen Stord korps' bygg i Vidsteensvegen til venstre og radiotårnet på Telebygget i Borggata 10. Fengselet var i bruk 1864–1963.
Distorted panorama view of central Leirvik town on Stord Island, Norway 2018-03-13 A.jpg|Utsyn fra Holevegen


## Referanser